62021CO0627_INF
Rješenje Suda (sedmo vijeće) od 2. svibnja 2022. –Administraţia Judeţeană a Finanţelor Publice SibiuiDirecţia Generală Regională a Finanţelor Publice Braşov
(predmet C-627/21) (
1
)
„Zahtjev za prethodnu odluku – Članak 99. Poslovnika Suda – Usklađivanje poreznih zakonodavstava – Zajednički sustav poreza na dodanu vrijednost (PDV) – Direktiva 2006/112/EZ – Odbitak plaćenog pretporeza u vezi sa stjecanjem, izgradnjom i prenamjenom nekretnina – Poništenje po službenoj dužnosti registracije poreznog obveznika u svrhe PDV-a – Obveza ispravka prvotno provedenog odbitka – Odgovor na prethodno pitanje koji jasno proizlazi iz sudske prakse”
Usklađivanje poreznih zakonodavstava – Zajednički sustav poreza na dodanu vrijednost – Odbitak pretporeza – Ispravak ranije provedenog odbitka – Nenavođenje oporezivih transakcija u prijavama PDV-a – Poništenje po službenoj dužnosti registracije poreznog obveznika u svrhe PDV-a – Nacionalni propis kojim se predviđa obveza ispravka prvotno provedenog odbitka – Neoboriva presumpcija upotrebe dobara u druge svrhe, različite od gospodarskih djelatnosti – Nedopuštenost
(Direktiva Vijeća 2006/112, čl. 16., 184., 186.- 188. i čl. 192.)
(t. 30. i izreka)
Izreka
Članke 16., 184., 186. do 188. i 192. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost, treba tumačiti na način da im se protive nacionalni propis i praksa koji obavezuju poreznog obveznika, čija je registracija u svrhu poreza na dodanu vrijednost (PDV) poništena na određeno vrijeme zbog nenavođenja oporezivih transakcija u njegovim prijavama PDV-a podnesenima tijekom uzastopnih šest mjeseci, da provede ispravak PDV-a odbijenog kao pretporeza u vezi sa stjecanjem kapitalnih dobara, a da navedeni porezni obveznik, zbog postojanja neoborive presumpcije da je upotrebljavao ta dobra u druge svrhe, različite od gospodarskih djelatnosti, nije ovlašten podnijeti dokaz da su ispunjeni materijalni uvjeti za ostvarenje prava na odbitak.
(
1
)	SL C 191, 10.5.2022.